Birinchi marta ayol kishi dunyoning eng yaxshi qandolatchisi deb topildi

Dunyoning eng yaxshi restoranlari xalqaro birlashmasi Les Grandes Tables du Monde 2018-yildagi dunyoning eng yaxshi qandolatchisi nomini ma’lum qildi. Mukofotga birinchi marta ayol kishi munosib deb topildi. U Parijdagi Le Pré Catelan restoranining uchta Mishlen yulduziga ega bosh qandolatchisi Kristel Bryua bo‘ldi. Bu haqda “Korrespondent.net” xabar berdi.

Hakamlarning qayd etishicha, Kristel minglab kishilar orasida aniq individuallikni ko‘rsata olgan. U oshpazlarning butun bir avlodini ilhomlantirmoqda.
Bryuaning taniqli taomi sidrli karamel muzqaymoq va shakar ko‘pigi bilan to‘ldirilgan yashil olma shaklidagi desert hisoblanadi.